LESERSBRIEWE | Groot flater in kabinet
WAT DINK CYRIL?
President Ramaphosa het 'n groot flater begaan met sy aanstelling van die mense wat die ekonomie moet bestuur.
ONS is omtrent almal baie bly dat Tito en Gordhan weer terug is in die kabinet. Hulle vul sleutelposisies wat uiters noodsaaklik is vir die gesondheid van SA se staatsfinansies. Enersyds omdat Tito die staatskas moet bewaar en andersyds omdat Gordhan een van die grootste en onproduktiefste belastinggeldvreters in die land, naamlik die staatsondernemings, moet probeer regdokter.
Maar waar word besluite oor ekonomiese aangeleenthede grootliks geneem? Nie deur die tesourie of staatsondernemings se ministeries nie. Nee, dis die ministerie vir ekonomiese sake en handel en nywerheid. Dus Ebrahim Patel se superministerie.
Ja, dis dieselfde Patel wat klaaglik in sy ou portefeulje daarin misluk het om veel indrukwekkends te vermag. Inteendeel, daar is 'n hele aantal mislukkings wat aan hom toegedig was in sy vorige "ekonomiese-ontwikkelingspogings" wat eerder ekonomiese groei aan bande gelê het as om groei te stimuleer...